الرواية بتدور فى الفلك التاريخى بداية من فبراير و بتستعرض التغير اللى اصاب المصرين بسردية تاريخيه سريعه جدا ما بين بداية الاحتلال عن طريق شخصية شحاتة الجن الفتوه الى قيام ثورة ال بأسلوب بسيط جدا و مفيهوش اى صعوبات ،ثم بعد كده بتقيس التحول فى شخصيات المصرين عن طريق عبد القادر احد ابطال الرواية بعد قيام الثورة ، فى نفس الوقت اللى بيقول فيه ان فيه ناس مجاهدين بالفطرة رافضين الحلول الدبلوماسية اللى بيتبعها سعد زغلول لكن بدون مزايده عليه و لكن اعتقاد ان العمل الثورة لازم يكون جنبه عمل دبلوماسى لا ينقطع .. لا يخلوا السرد الروائى من تعميق لفكرة القومية القطرية مصرى ارمانى سورى لبنانى وهو امر طبيعى للسردية التاريخية بأن الفتره دى فى مصر كان المصرين عارفين انهم أمة من دون الناس و اعتبار ان الحقبة السعديه / الوفدية هى بداية الحقبة الليبراليه فى مصر و ما الى ذلك من دهلكيات القوميين و تغاضيهم عن ان مصر فى الفتره دى كانت جزء من الخلافه العثمانية و ان المصرين كانوا رافضين للحرب العالميه الاولى لانها بتضرب فى العثمانين المسلمين و ان كان فيه اشارة واحده بسيطة للنقطة دى فى الرواية فى موقف عفوى لشخصيه ياسين القروى الصعيدى اللى سلطة الاحتلال اخدته فى السخره و لاقى نفسه مجبور يرفع السلاح على المسلمين المصرين قبل المسلمين الاتراك فى رفح .. الرواية فيها شتمتين مكررين ، الاولى و هى ديك امك و دى بتستخدم فى السياق للسب و اللعن و الغضب اما التانيه هى عرص /معرص فبتسخدم لوصف مهنة القواد اللى بطلها سعيد النجس عشان محدش يجى يقول اصل الرواية فيها شتايم و مينفعش الاسلوب دا اعتقد ان الرواية لو مكنش فيها الشتايم دى الشخصيات مكنتش هتبقى مقبولة بالظبط الشتيمه فى الرواية دى على الشخصيات زى الملح فى الاكل .. اى حد ثورجى هيقرأ الرواية دى هيلاقى نفسه بيشتم و بيسب و بيلعن و ممكن لو هو رومانسى يدمع فى حدث او اثنين لكنه فى الاخر هيدرك ان التاريخ بيعيد بعضه ان اللى بيعمله الانجليز / العسكر هو ذاته اللى بيعمله الوفد / الاخوان و مفيش اى تغير من موقف الشعب .. نصيحه للى ناوى يقرأ الرواية دى يقرأ قبلها كتاب الوطنية الاليفه لتميم البرغوثى عشان يقدر يفهم شخصية الابعاد التاريخيه الاساسية للفتره دى و يكمل بنفس ادوات التحليل فهم الفتره اللى احنا عايشنها .
reviews (hotels, books, movies, products and a few airlines)